Oslo (NTB): Madina Salamova, bedre kjent som Maria Amelie, må gjøre opp et gjeldskrav fra norske myndigheter før hun får lov til å komme tilbake til Norge. Gjelden har hun pådratt seg fordi asylsøkere som returnerer etter tvangsreturer, plikter å betale kostnadene ved uttransporteringen selv, skriver Dagbladet. – Jeg kan bekrefte at Salamova skylder staten penger, sier pressetalskvinne Monica Thorud i Politiets utlendingsenhet (PU). Totalt er det snakk om 4.846 kroner, sier Amelies advokat Brynjulf Risnes til Dagbladet.no. – Hun betaler beløpet med glede.